
Klasszikus orgonaművek az egyházak liturgikus gyakorlatában: - J. S. Bach: Korálelőjáték Vom Himmel hoch, da komm ich her BWV. 606. - J.S. Bach: e-moll Preludium és fúga BWV. 533. - Cesar Franck: F-dúr Sortie

Dolgozatomat az NYME-SEK Zenei Tanszékének egyházzene-szakirányos hallgatójaként írom.
Az egyházzene-szakirány egyik meghatározó tárgya az orgona, amelynek tanulása során a liturgikus és a művészi orgonajáték különböző népénekeit és előadási darabjait tanulom.
Tanulmányaim során rájöttem, hogy ez a két irányvonal nem választható el egymástól, összefüggéseik egymást erősítik, az egyik megértésével közelebb jutok a másikhoz is.
Mindezen felismerések vezettek ahhoz, hogy az OTDK-ra elküldjem dolgozatomat, amelyben az idáig tanultakból egyfajta konklúzióként bemutassam és előadjam azokat az orgonadarabokat, amelyeknek szerepe volt és van ma is az élő liturgikus gyakorlatban.
A három orgonamű megtanulása, elemzése és előadása számomra nagy tanulság, mivel az egyházzenéről és annak gyakorlatáról eddig kevés ismeretem volt.
Az előadandó és elemzendő orgonaművek:
J. S. Bach: Korálelőjáték „Vom Himmel hoch, da komm ich her ...” BWV 606
J. S. Bach: e-moll prelúdium és fúga BWV 533
Cesar Franck: F-dúr Sortie
Dolgozatom első részében szeretném bemutatni a felhangzó orgonaművek zeneszerzőit, az elemzendő darabok zenetörténeti környezetét, a korálelőjáték, a prelúdium és fúga, illetve egyéb tematikus alkotások szerepét a protestáns és katolikus liturgiai gyakorlatban.



